Linen

Linen () ialah sejenis tekstil yang dibuat daripada serat tumbuhan flaks.

Linen sangat kuat dan menyerap, serta dapat mengering lebih pantas daripada kapas. Disebabkan sifat-sifat ini, linen selesa dipakai dalam cuaca panas dan disukai untuk digunakan sebagai pakaian. Kain linen boleh dibuat daripada serat tumbuhan flaks, benang, serta ditenun dan dirajut. Linen juga mempunyai ciri-ciri lain yang tersendiri, seperti kecenderungannya untuk berkedut. Menuainya memakan masa yang lebih lama berbanding bahan seperti kapas, namun kedua-duanya serat semula jadi. Ia juga lebih sukar untuk ditenun berbanding kapas.

Tekstil linen merupakan antara yang tertua di dunia; dengan sejarah yang menjangkau beribu-ribu tahun. Gentian flaks yang berwarna ditemui dalam sebuah gua di Caucasus (Georgia masa kini) mencadangkan fabrik linen tenunan daripada flaks liar mungkin sudah digunakan lebih daripada 30,000 tahun. Linen digunakan di tamadun-tamadun purba termasuk Mesopotamia dan Mesir Purba, malah linen disebutkan dalam Alkitab. Dari abad ke-18, industri linen adalah penting dalam ekonomi beberapa negara di Eropah serta koloni-koloni Amerika.

Tekstil dengan tekstur tenunan linen, walaupun dibuat daripada kapas, rami mahupun serat lain yang bukan flaks, juga secara longgarnya dipanggil "linen".

Etimologi
Perkataan linen berasal daripada Germanik Barat dan kognat dengan nama Latin untuk tumbuhan flaks, , dan sebelumnya Yunani  ().

Sejarah perkataan ini telah melahirkan beberapa istilah lain dalam bahasa Inggeris. Yang paling terkenal line, daripada penggunaan benang linen (flaks) untuk menentukan garis lurus. Ia juga menurut etimologinya berkait dengan beberapa perkataan lain, seperti lining, kerana linen sering digunakan untuk membuat lapisan dalam untuk pakaian, dan lingerie, daripada bahasa Perancis, yang asalnya pakaian dalam yang dibuat daripada linen.

 Sejarah 

Orang di pelbagai bahagian dunia mula menenun linen sekurang-kurangnya beberapa ribu tahun yang lalu. Ia juga ditemui semula dari Gua Qumran 1 berhampiran Laut Mati.

Lihat juga
 Linen Belgium, linen yang terkenal dengan kualiti tingginya
 Linen tukang daging, kain linen yang kuat dan berat, terutamanya digunakan untuk apron tukang daging
 Crash (fabrik) Kain crash adalah bahan lasak berasaskan linen kasar yang dibuat daripada benang berwarna dan mentah.
 , kain alas meja linen yang tebal dibuat di Scotland
 Dowlas, linen kuat yang disebut oleh Shakespeare
 Pelinenan
 Linotoraks, perisai daripada lapisan linen
 Madapollam, fabrik yang dikilang daripada benang kapas dalam tenunan gaya linen
 Linen berlipat, satu bentuk pemprosesan linen yang menghasilkan fabrik yang berlipat banyak dan tidak berkerut seperti fabrik linen biasa
 Rami, sejenis serat basta lain dengan sifat yang serupa
 Silesia (kain), fabrik linen, dikilang di Silesia, sebuah wilayah Prusia

Rujukan

Pautan luar



Kategori:Flaks
Kategori:Gentian penebat
 01
Kategori:Kain linen
Kategori:Fabrik tenunan